تورکیه اقتصادی، 2017.جی ایلین ایلک دؤردده‌بیرینده یوزده 5 بؤیودو.
تورکیه استاتیستیک قورومو (تویک)، ایلین ایلک دؤردده‌بیرینه (ژانویه-مارس) باغلی غیر صافی یوردایچی گلیر بیلگیلرینی آچیقلادی.
بونا گؤره، غیر صافی یوردایچی گلیر تخمینی، زنجیرلنمیش حجم اندکسی اولا‌راق، بو ایلین ایلک دؤردده‌بیرینده گئچن ایلین عینی دؤردده‌بیرینه گؤره یوزده 5 آرتدی.
اوره تیم یؤنته‌می ایله غیر صافی یوردایچی گلیر تخمینی ایسه عینی دؤورده جاری قیمت‌لرله یوزده 14،3 یوکسه‌له‌رک، 641 میلیارد 584 میلیون لیرا اولا‌راق تعیین اولوندو.
تاریم سئکتورونون توپلام قاتما دگری، بو ایلین ژانویه - مارس دؤورونده گئچن ایلین عینی دؤردده‌بیرینه گؤره، زنجیرلنمیش حجم اندکسی اولا‌راق یوزده 3،2، صنایع سئکتورونون توپلام قاتما دگری یوزده 5،3، اینشات سئکتورونون ایسه یوزده 3،7 آرتیش گؤستردی. تیجارت، نقلیات، قوناقلاما و یئیه‌جک خیدمتی فعالیت‌لری‌نین توپلامیندان اولوشان خیدمت‌لر سئکتورونون قاتما دگری ایسه یوزده 5،2 یوکسلدی.
آنادولو آژانسی فینانسین "بؤیومه گؤزلنتی آنکئتی"نه قاتیلان اقتصادچی‌لارین، ایلین ایلک دؤردده‌بیرینه باغلی بؤیومه گؤزلنتیلری‌نین اورتالاماسی یوزده 3،8 اولموشدو.
تورکیه اقتصادی گئچن ایلین ایلک دؤردده‌بیرینده یوزده 4،5، ایلین تامامیندا ایسه یوزده 2،9 بؤیوموشدو. گئچن ایلین سون دؤردده‌بیرینده بؤیومه نیسبتی ایسه یوزده 3،5 اولموشدو.
بؤیومه رقم‌لرینی دگرلندیرن مالیه باخانی ناجی آغبال،
"بو گون آچیق‌لانان بؤیومه بیلگیلری، حکومت اولا‌راق اویقولامایا قویدوغوموز مالی سوبسیدلرین نه قدر یئرینده اولدوغونو بیر دفعه داها گؤسترمیش‌دیر. بو سوبسیدی‌لر یاتیریم، اوره‌تیم، صادرات و استخدام آرتیشینی دستکلمیش، ایچ طلبی سرعتلندیرمیشدیر" دئدی.
